stanford-oval/wikipedia huggingface dataset:
פט שופ: עולם משלנו

| --- | --- |

כרזת הסדרה באנגלית
 מבוסס על:  ליטל פט שופ
 שיר הנושא:  "Main Title" (במקור מבצעת בת'אני בראון, בעברית מבצעת מיכל רשף)
 סוגה:  סדרת אנימציה, סדרה לילדים, סדרת קומדיה, סדרת פנטזיה, סדרת הרפתקאות
 בימוי:  ג'יליאן קומרפורד
 מדבבים:  דיאנה קארינה, אינגריד נילסון, טראוויס טרנר, קייל רידאוט, לילי ביאודוין, רונה ריס, וינסנט טונג, בריטני וילסון, אלסנדרו ג'וליאני, בת'אני בראון
 מדבבים בעברית:  מיכל רשף, אביטל אברג'יל, לורן סביר, טליה ברקאי, ערן מור, אורי זלצמן, צביקה פורמן, ספיר דרמון, מאיה בר שלום, תומר לוי, אלונה אלכסנדר, גילן שחף
 ארץ מקור:  ארצות הברית ארצות הברית אירלנד אירלנד
 שפות:  אנגלית (הסדרה דובבה לשפות נוספות, ביניהן: עברית, צרפתית והונגרית)
 מספר עונות:  1
 מספר פרקים:  52
 הפקה
 מפיק:  פיטר לואיס, טים מייל ודאגלס טובר, קולין מקאליסטר (מפיקה שותפה)
 מפיקים בפועל:  סטיפן דייוויס, מגאן מקארתי (מפיקה שותפה)
 חברת הפקה:  "Boulder Media Limited" "Allspark Animation" "Xentrix Studios"
 הפצה:  Allspark (הסברו)
 מוזיקה:  ג'ס פורמן, איתן רוברטס, ג'סיקה שרלוט וון
 אורך פרק:  כ-12 דקות
 שידור
 רשת שידור:  Discovery Family
 רשת שידור בישראל:  ערוץ הילדים
 פורמט (תמונה):  HDTV‏ (1080i)
 פורמט (קול):  סטריאו
 תקופת שידור מקורית:  14 באפריל 2018 – הווה
 תקופת שידור בישראל:  1 ביולי 2019 – רץ
 קישורים חיצוניים
 אתר רשמי
 דף התוכנית ב-IMDb
פט שופ: עולם משלנו (באנגלית: Littlest Pet Shop: A World of Our Own) היא סדרת הנפשה אמריקאית-אירית לילדים מסוגת קומדיה, פנטזיה והרפתקאות המבוססת על זיכיון הצעצועים "ליטל פט שופ" (אנ') של חברת "הסברו". הסדרה בוימה על ידי ג'יליאן קומרפורד והופקה על ידי החברות "Boulder Media Limited",‏ "Allspark Animation" ו-"Xentrix Studios".
הסדרה שודרה לראשונה בארצות הברית ב-14 באפריל 2018 בערוץ Discovery Family. בישראל הסדרה שודרה לראשונה בדיבוב לעברית ב-1 ביולי 2019 בערוץ הילדים. לסדרה יש עונה 1 ו-52 פרקים באורך 12 דקות. שפת המקור של הסדרה היא אנגלית (הסדרה דובבה לשפות נוספות, ביניהן: עברית, צרפתית והונגרית).
זוהי הסדרה השלישית המבוססת על הזיכיון "ליטל פט שופ", הסדרה שהייתה לפנייה הייתה "פט שופ" ששודרה לראשונה בשנת 2012.
תקציר העלילה

הסדרה מתמקדת בקבוצה של שש חיות מחמד, רוקסי, ג'ייד, אידי, קווינסי, בוו וטריפ, אשר באמצעות ממד קסום הם יוצאים מהעולם האנושי לעולם המיועד לחיות מחמד בלבד, שם הם עוברים הרפתקאות, עושים מסיבות ויוצרים חברותיות חדשות.
דמויות

רוקסי - בוסטון טרייר שדואגת הרבה לחבריה, למרות שהיא תמימה פעמים רבות. היא אוהבת לאכול וליהנות.
ג'ייד - בומביי שהיא החברה הטובה ביותר של רוקסי, אבל לא אוהבת להודות על כך. הדבר האהוב עליה הוא לישון.
אידי - פרקיט. שחקנית מוכשרת. חמדנית לאור הזרקורים כמו הבעלים שלה.
קווינסי - עז מתעלפת. החבר הכי טוב של טריפ. בפרק "התאמה מושלמת" התברר שהוא זמר נורא, אבל רקדן מעולה.
בוו - צב סגיר שמשתדלת מאוד לארח את חיות המחמד האחרות. אוהבת לנסות סוגים שונים של פעילות.
טריפ - אוגר הרפתקן שבטוח בעצמו, למרות שלפעמים הוא טועה. הוא גם ראפר.
מר יט - דג קרב סיאמי שאחראי על ניהול המסחר.
פטולה - כבשה ורודה. משמשת כאנטגוניסט הראשית של הסדרה.
סוויטי פום - פומרניאן צהוב. אחת מהעוזרים של פטולה.
גווין - זיקית שבחבורה של פטולה.
סוואנה - ברדלס. כוכבת פופ מפורסמת.
מדבבים

במאית הדיבוב של הסדרה בעברית הייתה אפי בן ישראל, ומפיקת הדיבוב הייתה ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| רוקסי | דיאנה קארינה | מיכל רשף |
| ג'ייד | אינגריד נילסון | אביטל אברג'יל |
| אידי | לילי ביאודוין, שירה: דיאנה קארינה | טליה ברקאי |
| קווינסי | קייל רידאוט | ערן מור (2019) / גילן שחף |
| בוו | רונה ריס | לורן סביר |
| טריפ | טראוויס טרנר | אורי זלצמן |
| מר יט | וינסנט טונג | צביקה פורמן |
| פטולה | דיאנה קארינה | ספיר דרמון |
| סוויטי פום | בריטני וילסון | מאיה בר שלום |
| גווין | אלסנדרו ג'וליאני | תומר לוי |
| סוואנה | בת'אני בראון |  |
| דמויות שונות |  | אלונה אלכסנדר, אורי זלצמן, ערן מור (2019), גילן שחף, צביקה פורמן, מאיה בר שלום, תומר לוי |
שידור

לסדרה נוצרה עונה 1 ו-52 פרקים באורך 12 דקות. לפני שידור הסדרה בארצות הברית, הופצו בערוץ היוטיוב של חברת הסברו פרקים קצרים המבוססים על הסדרה, בישראל הפרקים הקצרים דובבו לעברית ושודרו בערוץ הילדים.
| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 52 | 14 באפריל 2018 | 26 בינואר 2019 | 1 ביולי 2019 | 5 באוגוסט 2019 |
ביקורות

אמילי אשבי מאתר "Common Sense Media" (אנ') דירגה את הסדרה בשני כוכבים מתוך חמישה, ואמרה שהסדרה עושה מעט כדי לסמל את הרעיון שמדובר בפרסומת עבור מותג.
ראו גם

פט שופ
הערות שוליים

↑  חדש בטלוויזיה: שני, 01 ביולי 2019, שי שגב, באתר ג'ירפה, 30 ביוני 2019
יוסף שלום אלישיב

| --- | --- |

 לידה:  10 באפריל 1910 א' בניסן ה'תר"ע שיאוליאי, ליטא 
 פטירה:  18 ביולי 2012  (בגיל 102) כ"ח בתמוז ה'תשע"ב ירושלים 
 מקום קבורה:  הר המנוחות 
 מדינה:  ישראל 
 תקופת הפעילות:  ? – 18 ביולי 2012 
 השתייכות:  חרדים ליטאים
 תחומי עיסוק:  הלכה ופסיקת הלכה, תלמוד בבלי
 רבותיו:  רבי שלמה אלישיב, רבי שמשון אהרון פולנסקי, רבי זליג ראובן בנגיס
 תלמידיו:  יצחק דרזי 
 אב:  אברהם אלישיב 
 צאצאים:  בת-שבע קניבסקי 
 
 חתימה:   
 
הרב יוסף שלום אלישיב בבחרותו
הרב יוסף שלום אלישיב בפדיון הבן של בנימין פינקל, בנו של הרב אריה פינקל. יושבים: מימין הרב אלישיב, באמצע הרב אברהם אלקנה כהנא שפירא, משמאל הרב אליעזר יהודה פינקל. ביניהם עומדים הרב אריה פינקל והרב שמואל אהרן יודלביץ
הרב יוסף שלום אלישיב בעת לימוד
הרב בעת תפילת שחרית ב"קרוואן". לימינו מקורביו: הרב יוסף אפרתי, והרב בן ציון קוק
הרב יוסף שלום אלישיב (א' בניסן ה'תר"ע, 10 באפריל 1910 – כ"ח בתמוז ה'תשע"ב, 18 ביולי 2012) היה למדן אוטודידקט ופוסק הלכה נודע. הנהיג את הציבור הליטאי לאחר פטירת הרב שך.
תולדות חייו

נולד בעיר שאוול שבליטא כבן יחיד להוריו לאחר 17 שנות נישואין. סבו מצד אימו, חיה מושא, היה המקובל רבי שלמה אלישיב (עליאשאוו), מחבר הספר הקבלי "לשם שבו ואחלמה". אביו היה הרב אברהם לוינסון, רבה של הומל, והם העתיקו את מגוריהם לשם משאוול כשהיה כבן שנה. בילדותו שימש כסופר של סבו, לאחר שעיניו של הסב כהו. בשנת תרפ"ד (1924) עלה לארץ ישראל עם משפחתו אשר השתקעה בשכונת מאה שערים בירושלים. לצורך העלייה שונה שם המשפחה כנראה בעצת החפץ חיים, ל"אלישיב", כשם נעוריה של אימו, על מנת לקבל סרטיפיקט משפחתי אחד. הרב קוק סייע למשפחה בהשגת הסרטיפיקט.
לאחר עלייתו לארץ ישראל למד תורה באופן עצמאי בבתי מדרש בירושלים. נהג להתייעץ בנושאים הלכתיים עם הרב קוק ולהשתתף בסעודה שלישית שנערכה בביתו. בכ"ח באדר שנת תר"ץ (1930), בגיל 20, נישא לשיינה חיה, בתו של הרב אריה לוין (נפטרה בי' בתמוז תשנ"ד (19 ביוני 1994)). הרב קוק שידך את בני הזוג ועודד את הרב לוין להסכים לשידוך. הוא אף סידר את חופתם. הרב קוק גם היה הסנדק של בנם הבכור, משה. בשנת תרצ"ח (1938) הוא הוסמך לרבנות על ידי הרב זליג ראובן בנגיס, ראב"ד העדה החרדית בירושלים.
משנת ת"ש (1940) נמנה עם רבני בית המדרש "אוהל תורה" שבראשות הרב שמואל יצחק הילמן. הרב אלישיב כיהן במשך שנים רבות, מיום פטירת אביו, כרב בית הכנסת "תפארת בחורים" בשכונת מאה שערים בירושלים. הוא השתתף בתפילות בית הכנסת ומסר בו שיעור גמרא מדי יום. עם זאת, לא מילא את התפקידים המקובלים של רב בית כנסת, כגון נשיאת דרשות שבת הגדול ושבת שובה, מכירת חמץ של מתפללי בית הכנסת וכדומה. בעשור הראשון של המאה ה-21, עקב חולשתו של הרב אלישיב, עבר להתפלל בבית כנסת במבנה יביל שהוצב במיוחד בסמוך לביתו, ובו מסר את השיעור.
בראשית ימי המדינה מונה הרב אלישיב לרב העיר רמלה, אך לאחר זמן קצר התפטר מתפקידו. בח' בכסלו ה'תשי"א (3 בדצמבר 1950) מונה בידי הרבנים הראשיים לישראל, הרב יצחק אייזיק הלוי הרצוג והרב בן-ציון מאיר חי עוזיאל לדיין בבית הדין הרבני האזורי בירושלים לאחר שהגיש לרב הרצוג תשובה בהלכות עגונות, שהרשימה את הרב הרצוג. בהמשך מונה לדיין בבית הדין הרבני הגדול, תחילה במינוי זמני לתקופה של כחודשיים בתשט"ו, בכ"ג בתמוז תשט"ו (18 באוגוסט 1955), ובמינוי קבוע החל מו' באייר ה'תשט"ז (17 באפריל 1956). הוא כיהן במשרה זו עד ז' בחשוון ה'תשל"ג (15 באוקטובר 1972). הרב אלישיב כיהן גם כיו"ר הוועדה הבוחנת של הרבנות הראשית לישראל לעניין מתן תעודות כושר לדיינות.
בעקבות היבחרו של הרב שלמה גורן לרב הראשי לישראל ולנשיא בית הדין הרבני הגדול, ובעקבות פולמוס פסק דין האח והאחות, פרש הרב אלישיב מבית הדין. עם זאת, הורה לאחרים שלא לפרוש מהרבנות במקום שלא נבחר מועמד ראוי בעיניו.
בשנות ה-80 וה-90 התבלט כפוסק הלכה, ולצד הרב שלמה זלמן אוירבך כונה "פוסק הדור".
לאחר פטירת הרב שך היה למנהיג הרוחני של הציבור הליטאי בישראל ולסמכות העליונה של מפלגת דגל התורה.
תולדות חייו > שנותיו האחרונות ופטירתו

בשנת 2003 עבר ניתוח חירום לתיקון עורק ראשי לאחר שהיה נתון בסכנת חיים מיידית. כדי להקל עליו נבנה בעבורו בית מדרש בקרוואן סמוך לביתו. משנת 2009 (ה'תשס"ט–ה'תש"ע) נחלש ואושפז מספר פעמים. ביוני 2011 עבר ניתוח בעורק סמוך ללב. בסמוך לכך נחלש והפסיק למסור את שיעורו היומי. בתחילת 2012 (שבט תשע"ב) הידרדר מצב בריאותו, והוא אושפז בבית החולים שערי צדק עד ליום רביעי, כ"ח בתמוז ה'תשע"ב (18 ביולי 2012), שבו נפטר בגיל 102.
הלווייתו התקיימה בירושלים מספר שעות לאחר פטירתו, בליל יום פטירתו, אור לכ"ט בתמוז. במסע ההלוויה, שיצא מבית מדרשו במאה שערים להר המנוחות, השתתפו על פי ההערכות כ-250,000 אנשים. על פי צוואתו לא נישאו הספדים בהלוויה, מלבד דברי פרידה של חתנו הרב יצחק זילברשטיין.
דרך לימודו

הרב אלישיב היה אוטודידקט שלא רכש את השכלתו בלימוד מסודר בישיבות, לא בחו"ל ולא בארץ ישראל, אלא בעיקר על ידי לימוד עצמי. את המסורת בפסיקת הלכה קיבל בעיקר אצל רבי שמשון אהרון פולנסקי מטפליק, אצל הרב זליג ראובן בנגיס ואצל הרב יצחק אייזיק הלוי הרצוג.
הוא התייחד בהתמדתו, ועד שנותיו האחרונות נהג לישון שלוש שעות ביממה, מ-11 ועד 2 בלילה. שאר שעות היממה (מלבד תפילות וארוחות) הוקדשו ללימוד. הוא התרחק מפעילות ציבורית ואף לביתו כמעט ולא הקדיש זמן.
הרב אלישיב לא עסק בפומבי בעניינים קבליים. כאשר נשאל הרב אלישיב האם הוא מבין את כתבי סבו בקבלה, השיב "כמו שהבנתי בגיל עשר". עם זאת, בציבור הליטאי מקובל כי הבין בתחום זה והסתיר זאת.
מנהיגותו

סגנון התנהלותו של הרב אלישיב היה מסוגר: הוא לא הרבה להופיע בציבור, לא נאם באירועים שבהם הופיע ולא כתב ספרים. בעת הקמת מועצת גדולי התורה של דגל התורה התבקש הרב אלישיב להצטרף כחבר מן המנין אולם לאחר סירובו הורה הרב שך לצרפו כ"חבר בעל דעה", דהיינו כמי שיש להתחשב בעמדתו גם אם לא השתתף בישיבות, לצד חתנו הרב קניבסקי, בפועל הוא עמד בראש אחת מישיבות המועצת בשנת תשס"ג, שנערכה בבית חתנו הרב עזריאל אויערבך בעת ששהה שם למנוחה.
הנהגתו הייתה שמרנית. התנגד לשילוב לימודים אקדמיים בסמינרים לבנות ולהארכת שנות הלימודים בהם. התנגד להידברות בין חרדים לחילונים במסגרת אמנת כנרת.
בשנת תשנ"ט קיבלו מנהלי המרכז החרדי להכשרה מקצועית מקבוצת רבנים, לאחר שנועצו ברב אלישיב וברבנים נוספים, מכתב תמיכה להפעלת לימודים לגברים, לתואר באישור המל"ג למקצועות המחשב, חשבונאות ומינהל, בתנאי שלא ישולבו בהם תכנים של הגות ומחשבה "או כל לימוד שיש בו נגיעה לאפיקורסות". אולם, בשנת תשע"ב פורסם ביתד נאמן מכתבו כנגד מוסדות להכשרה מקצועית ואקדמית, בנימוק שיש בכך החדרה של רוח ההשכלה לתוך הציבור החרדי:
על כן יש למחות ולהזהיר מפני כל מיני מגמות מבחוץ לשלוח יד בפך השמן הטהור, שמייסדים "מסגרות מיוחדות לחרדים" שיהיו תחת שליטתם המלאה ועל פי רוחם, ובכלל זה כל מיני מסגרות ומסלולים של שירות לאומי, אזרחי וצבאי... וכן מעודדים כל מיני מכונים ומכללות להכשרות ולימודים חיצוניים של תוארים ותעודות ושל לימודי אקדמיה וכדו', אשר יכניסו שאיפות זרות הקלוטות מבחוץ... שמטרתם בכל אלו לעשות שינוי הרוח והמהות של הציבור החרדי...
נאבק בשימוש בהיתר מכירה בשנת השמיטה, תוך עימות חריף עם הרב הראשי אליהו בקשי דורון.
בפרשת הקברים בפסגת זאב בירושלים פסק על פי תשובתו של בעל "חוות יאיר" שבמקרים מסוימים ניתן לפנות קברים לצורך דרך הרבים. הפסיקה הובילה למתיחות בין תומכי הרב אלישיב הליטאים לבין חוגי העדה החרדית ואתרא קדישא.
בזכות מעמדו, להסכמתו הייתה חשיבות רבה. בין השאר, הסכמתו לש"ס שוטנשטיין, הועילה לקבלתו ותפוצתו של ש"ס מבואר זה בקרב המגזר החרדי (זאת לעומת תלמוד שטיינזלץ, שלא התקבל בציבור החרדי). בשנותיו האחרונות מיעט במתן הסכמות לחיבורים תורניים.
בשנת 2011, בביקור של שרת החינוך לימור לבנת אצלו אמר כי יש לעצור תקצוב מוסדות חינוך המפלים תלמידות ספרדיות. במכתב למנהלי הסמינרים כתב: ”הנני שב להודיע דעת תורה כי מכיון שהסמינרים בית יעקב בעיה״ק הינם מוסדות שנתמכים על ידי הציבור, חייבים הם לשאת בעול הציבור בשיבוץ תלמידות המתאימות לסמינר מבחינה רוחנית ולמנוע דמעת העשוקים שאינן מתקבלות לסמינרים”. לשם כך הוא הקים ועדת רבנים והורה למנהלי הסמינרים להישמע להם.
בוויכוח על השליטה בישיבת פוניבז' עמד לצדו של הרב שמואל מרקוביץ. בשנת 2010 פרסם מכתב תמיכה בישיבת גרודנא שפונתה ממקומה בצו בית המשפט, ויצא נגד הליכתם לערכאות של התובעים.[דרוש מקור]
השתתף במאבק בשבועונים החרדיים. בשנת 2011 פרסם קול קורא נגד השבועון משפחה, "המסלף ומטשטש השקפת התורה".
מפסיקותיו

בעניין בתי הדין לערעורים, סבר הרב אלישיב כי הם מותרים ואף נצרכים, כל עוד מדובר בבירור הסבירות שבפסיקה הערכאה הקודמת. לאור זאת שימש בעצמו כדיין בבית הדין הרבני הגדול.
בזמן כהונתו בבית הדין הרבני הוא התייחד ביכולת פסיקתו בנושאים סבוכים כמו עגונות וממזרות.
הרב אלישיב השיב במהלך חייו אלפי תשובות בכתב ובעל פה. בשנותיו האחרונות לא השיב בכתב אלא לעיתים נדירות.
דעתו הייתה שייתכן ואין דינם של החילונים כיום כדין תינוק שנשבה, משום שהם יושבים בין יהודים ויודעים שיש מי ששומרים שבת. עם זאת, סירב לראות ביהודים שאינם שומרי תורה ומצוות גויים לכל דבר, כי אם יהודים חוטאים. לפיכך, אמנם הם אולי אינם תינוקות שנשבו, אך גם לא "מומרים" או "משומדים".
בעניין המצוות התלויות בארץ הרב אלישיב ראה את החזון איש כ"מרא דשמעתתא" ("בעל השמועה" בארמית, דהיינו – הבקי ביותר בהלכות אלו), ו"מרא דארעא דישראל" ("בעל ארץ ישראל" בארמית, דהיינו – רבה של ארץ ישראל).
בשנת תשמ"ו פרסם יחד עם הרב שך והרב שלמה זלמן אוירבך פסק הלכה לפיו הפלאשים (עולי אתיופיה) הם ספק יהודים ועליהם לעבור גיור.
בשנת תשע"א יצא נגד פסקו של הרב עובדיה יוסף שקבע כי הגיורים הנערכים בצה"ל תקפים לפי ההלכה. לאחר שפורסמו מודעות רחוב מטעמו ומטעם העדה החרדית לעצרת מחאה ומעמד קריעה על הפסיקה, חתם הרב יוסף על מכתב המבהיר כי התכוון להכשיר רק את מי שקיבלו על עצמם שמירת מצוות.
מפסיקותיו > דיני נפשות

כפוסק החשוב ביותר בציבור הליטאי הגיעו לפתחו של הרב אלישיב שאלות רבות העוסקות בחיי אדם, וקיימות פסיקות רבות שלו בנושא. אחת מפסיקותיו הידועות היא איסור על ניתוק ממכשירי החייאה של חולה שמת מוות מוחי. הרב אלישיב הגדיר ניתוק כזה כרצח.
צאצאיו ותלמידיו

לרב יוסף שלום אלישיב היו 12 ילדים, 6 מהם נפטרו בחייו:
הרב שלמה (כ"ו בטבת ה'תרצ"א – כ"ז בתשרי תשע"ט).
הרבנית בת-שבע קניבסקי (תרצ"ב–תשע"ב) – אשת הרב חיים קניבסקי.
שרה רחל – אשת הרב יוסף ישראל ישראלזון.
דינה עטיל (תרצ"ד–תשס"ב) – אשת הרב אלחנן ברלין.
עליזה-שושנה (תרצ"ה–תשנ"ח) – אשת הרב יצחק זילברשטיין.
לאה (תרצ"ח–תש"ע) – אשת הרב עזריאל אוירבך.
הרב משה – חתנו של הרב חיים ברים, רב בית המדרש "תפארת בחורים" וממשיך אביו במסירת השיעורים.
הרב בנימין – מחבר ספרי "יד בנימין" על התלמוד הבבלי. חתנו של הרב מיכל יהודה ליפקוביץ
אברהם (תש"ג–תשע"ד) – שימש את הרב בביתו
גיטה – אשת הרב בנימין רימר, ראש ישיבת קריית מלך בבני ברק
בתו רבקה נהרגה בגיל שנה וחצי בעת מלחמת העצמאות מפגיעת פגז ירדני, בן נוסף בשם יצחק נפטר בילדותו.
עם פטירתו הוערך מספר צאצאיו בכ-1,400 בהם שני נכדי נינים (דור שישי), מצאצאיה של בתו הרבנית בת שבע קניבסקי.
לרב אלישיב היו תלמידים רבים, והמוכר שבהם הוא הרב יוסף אפרתי שגם שימש כנהגו ועוזרו האישי ("משמש", או "נאמן ביתו", בעגה החרדית). בין תלמידיו: הרב בן ציון קוק, שהוציא ספרים עם פסקי הלכה שלו; הרב צבי ובר; הרב משה מרדכי קרפ – רב במודיעין עילית; הרב צבי וייספיש; הרב דוד אריה מורגנשטרן – רב בשכונת רמת שלמה בירושלים; הרב יצחק דרזי, מחבר הספרים "שבות יצחק".
הנצחה

בשנת תשע"ג נפתח סמינר ספרדי בשם "בנות אלישיב", בהנהלת יוכבד אלישיב, אלמנת בנו אברהם. בשנת תשע"ה נפתחה במסגרת מוסדות הר"ן בירושלים ישיבה קטנה בשם ישיבת הגרי"ש. הוקמה רשת ישיבות בין הזמנים בשם "ישיבת רבינו יוסף שלום". בנשיאותה עמד חתנו הרב חיים קניבסקי. בתשע"ח הנציחה עיריית ירושלים את שמו בקרית מוסדות חינוך בשכונת רמות.
ב-2016 הוקרן בערוץ הראשון הסרט "תורתו אומנותו" שביים עמי דרוזד. הסרט מלווה את בן בר שביט (בנו של שלמה בר שביט שאימו הייתה בתו דודתו של הרב) במסעו להכיר את דמותו של הרב אלישיב לאחר פטירתו.
רחובות על שמו נקראו בנתניה, בית שמש, לוד, שדרות, טבריה וביתר עילית.
פרסומים עם דברי תורתו

כתביו של הרב אלישיב קובצו על ידי תלמידיו:
קובץ תשובות – שו"ת חמישה חלקים, ירושלים תש"ס–תשע"ו
הערות – סדרת ספרים המכילה סיכומים של שיעורים על כל מסכתות התלמוד הבבלי
שיעורי מרן הגרי"ש אלישיב – ברכות, (הוצאה מחודשת של כרך אחד מתוך 'הערות'), שזורים בפסקי הלכה והנהגות ששמע הרב בן ציון הכהן קוק, הוצאת פלדהיים, תשע"א
הגדה של פסח מבית רבינו הגרי"ש אלישיב, תשס"ו
כתבוני לדורות – למעלה מ-460 מכתבים ואגרות בענייני השקפה. מכון הוצאה לאור במשנתם של רבותינו, ירושלים, ה'תשע"ג
דברי אגדה – על פרשיות התורה ומועדים, מתוך כתב ידו יצא לאור בחייו, תשס"ה, שיחות שנאמרו ב"תפארת בחורים".
קונטרס קנין תורה – ליקוט מכתביו ומאגרותיו על לימוד התורה. תשס"ז. מהדורה שנייה תש"ע.
ישא ברכה – הגדה של פסח. בעריכת הרב שלום מאיר ולך, הוצאת "תבונה".
יבקשו מפיהו – פסקי הלכות בנושאים שונים (ארבעה כרכים נכון ל-2016), הרב זליג קוסובסקי.
גליונות הגרי”ש אלישיב- פנינים ממה שרשם בעצם כתי“ק על גליוני ספריו.
כמו כן, יצאו מספר ספרים שבהם מובאות תשובות שהשיב בעל פה:
ישא יוסף – שו"ת המכיל פסקי הלכות והוראות של הרב אלישיב בנושאים שונים, בעריכת  הרב יוסף אפרתי, יצא בשנת תשע"א
ישיב משה – בעריכת הרב משה טורעצקי, ירושלים תשמ"ט
פניני תפילה, פניני שבע ברכות, פניני חנוכה וציוני הלכה – בעריכת הרב בן-ציון הכהן קוק
אשרי האיש – פסקי הלכה בנושאים של אורח חיים ויורה דעה, בעריכת הרב יחזקאל פיינהנדלר, חמישה כרכים, ירושלים תש"ע
וישמע משה – בעריכת הרב משה פריד, ירושלים, תשע"א
ידון משה – פסקי הלכה אקטואליים, על ידי השואל הרב יהודה משה קופילוביץ, ירושלים תשע"ב
קב ונקי – תשובות הלכתיות. יצא לאור על ידי חתנו הרב יצחק זילברשטיין.
על ידי "המכון להוצאת כתבי ופסקי מרן הגרי"ש אלישיב זצוק"ל":
כתבי הגרי"ש – על פרקי אבות (שני כרכים), תשע"ג–תשע"ד, מכתב ידו
כתבי הגרי"ש – על ימים נוראים וסוכות, תשע"ג, מכתב ידו
כתבי הגרי"ש – על הלכות שבת, תשע"ה.
משנת הגרי"ש – על הלכות שביעית, תשע"ד; על הלכות פסח וספירת העומר, תשע"ז.
משנת הגרי"ש – על ענייני נישואין, תשע"ו.
פסקי הגרי"ש – על או"ח, תשע"ד. על יו"ד, חו"מ ואה"ע, תשע"ו.
הליכות האיש – הנהגות, מאת נינו הרב משה ישראלזון, תשע"ט.
מפי האיש – הדרכות בתורה, במידות, ועובדות מופלאות, תשע"ט.
עמודו של עולם – מסכת מידות זכות והנהגות צרופות מאורחותיו של מרן זצוקללה"ה, מאת נכדו הרב יו"ט ליפא ישראלזון, תשע"ו.
לקריאה נוספת

י' סג"ל, השקדן, פרקי מופת אודות יגיעה ופירות משקידתו בתורה של רבינו רשכבה"ג מרן הגרי"ש אלישיב שליט"א. ירושלים: הוצאת Tuvia's‏ (מונסי), חלק א: תרפ"ב–תש"ן, תש"ע (פרק א' מהספר); חלק ב: תשל"ג–תשס"ו, תשע"א (פרק מהספר); חלק ג: תשמ"א–תשע"ב
חיים א. לחובר, ריש"א דגלותא, דברי המספד שנישאו בשלושים של הרב אלישיב, בשילוב עם הנהגותיו, מכון הוצאה לאור במשנתם של רבותינו, ירושלים ה'תשע"ד, ארבעה כרכים
אפרים זייבלד, גדולה שמושה, מתוך רשימות תלמידו הרב צבי וייספיש, תשע"ג
משה ישראלזון (נינו), מפי האיש, אמרות ושמועות ששמע מהרב, מכון אהל בר"א שעל ידי כוללי תפארת בחורים, ירושלים, תשע"ד
י. הרשקוביץ', התעלות, הדרכות בנושאי חינוך במשנת הרב אלישיב, תשע"ג
100 דברים להספיק לפני התיכון

| --- | --- |
לוגו הסדרה
לוגו הסדרה
 סוגה:  קומדיית מצבים, נוער
 יוצרים:  סקוט פואלס
 שחקנים:  איזבלה מרסד ג'הים קינג תומבס אוון ג'וינר ג'ק דה סינה
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  26
 הפקה
 מפיק:  סטיב בארגרס
 מפיקים בפועל:  סקוט פואלס
 חברת הפקה:  Jack Mackie Pictures Nickelodeon Productions
 עורכים:  ג'ף רייט
 אתר צילומים:  לוס אנג'לס 
 טכניקת צילום:  מצלמה יחידה 
 מוזיקה:  גיא מון
 אורך פרק:  22 דקות
 שידור
 רשת שידור:  ניקלודיאון
 רשת שידור בישראל:  טין ניק
 פורמט (תמונה):  HDTV‏ 1080i
 תקופת שידור מקורית:  11 בנובמבר 2014 – 27 בפברואר 2016
 תקופת שידור בישראל:  31 בינואר 2016 – 6 במרץ 2016
 קישורים חיצוניים
 אתר הסדרה
 דף התוכנית ב-IMDb
 
100 דברים להספיק לפני התיכון (באנגלית: Things to Do Before High School‏ 100) היא קומדיית מצבים ששודרה בערוץ ניקלודיאון ובישראל בטין ניק.
הפיילוט של הסדרה עלה בארצות הברית ב-11 בנובמבר 2014 והיא חזרה לשידור ב-30 במאי 2015. בישראל, שידור הסדרה החל ב-31 בינואר 2016. הסדרה הסתיימה בארצות הברית ב-27 בפברואר 2016 ובישראל, ב-6 במרץ 2016.
עלילה

סיג'יי חלמה בסיוט שכשתהיה בתיכון ינתקו הקשרים מכל החברים שלה, והיא נחושה להפוך את שנותיה בחטיבת הביניים למהנות. היא ושני חבריה הטובים, פנוויק וכריספו, יצרו לעצמם רשימה של 100 אתגרים שהופכים כל יום להרפתקה חדשה.
דמויות

סיג'יי מרטין (איזבלה מרסד) -  החברה הכי טובה של כריספו ופנוויק, במהלך הסדרה היא ממציאה להם את המשימות.
פנוויק פרייז'ר (ג'ים קינג תומבס) -  הגאון שבחבורה שלהם, חכם מאוד.
כריסטופר (כריספו) פאוורס (אוון ג'וינר) - כריספו הוא ילד מקובל אשר מנסה להתחמק מהילדה הכי מקובלת בבית ספר, מינדי אשר מאוהבת בו קשות.
ג'ק' רוברטס (ג'ק דה סינה) -  בסדרה הוא היועץ שלהם אשר עוזר להם להתחמק מבעיות שנוצרות בעקבות המשימות
מינדי מינוס* (בריידי רייטר) - הילדה הפופולרית ביותר בכיתה, מוקפת בשפוטות ומאוהבת קשות בכריספו
סקירה כללית של הסדרה

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 26 | 11 בנובמבר 2014 | 27 בפברואר 2016 | 31 בינואר 2016 | 6 במרץ 2016 |
פרקים > עונה 1

| מספר הפרק | שם הפרק | תאריך שידור מקוריארצות הברית | תאריך שידור בישראלישראל |
| --- | --- | --- | --- |
| 1 | פיילוט, חלק א' | 11 בנובמבר 2014 | 31 בינואר 2016 |
| 2 | פיילוט, חלק ב' | 11 בנובמבר 2014 | 1 בפברואר 2016 |
| 3 | להקים להקת חברים | 30 במאי 2015 | 4 בפברואר 2016 |
| 4 | לרוץ עם דובים | 6 ביוני 2015 | 7 בפברואר 2016 |
| 5 | להגיד כן להכל למשך יום | 13 ביוני 2015 | 3 בפברואר 2016 |
| 6 | להיות פיה סנדקית | 20 ביוני 2015 | 8 בפברואר 2016 |
| 7 | להישאר ערים כל הלילה | 27 ביוני 2015 | 9 בפברואר 2016 |
| 8 | לאמץ תינוקמח | 11 ביולי 2015 | 10 בפברואר 2016 |
| 9 | לשנות את סגנון הלבוש ולראות מה קורה | 18 ביולי 2015 | 11 בפברואר 2016 |
| 10 | למצוא כוח-על | 25 ביולי 2015 | 2 בפברואר 2016 |
| 11 | לארגן משחק חיפוש | 19 בספטמבר 2015 | 14 בפברואר 2016 |
| 12 | להכיר חבר חדש | 26 בספטמבר 2015 | 15 בפברואר 2016 |
| 13 | להיות מדען מטורף | 3 באוקטובר 2015 | 16 בפברואר 2016 |
| 14 | להצטרף למועדון בבית הספר | 10 באוקטובר 2015 | 18 בפברואר 2016 |
| 15 | ליהנות מחג ליל כל הקדושים | 24 באוקטובר 2015 | 3 במרץ 2016 |
| 16 | להפיק את המיטב מיום מחלה | 7 בנובמבר 2015 | 22 בפברואר 2016 |
| 17 | לשבת בשולחן אחר | 14 בנובמבר 2015 | 21 בפברואר 2016 |
| 18 | לשרוד את מתקפת הווירוס | 21 בנובמבר 2015 | 28 בפברואר 2016 |
| 19 | לרוץ לבחירות | 9 בינואר 2016 | 24 בפברואר 2016 |
| 20 | להגיד תמיד את האמת | 16 בינואר 2016 | 2 במרץ 2016 |
| 21 | להפוך למיליונרים | 23 בינואר 2016 | 29 בפברואר 2016 |
| 22 | להשאיר חותם | 30 בינואר 2016 | 23 בפברואר 2016 |
| 23 | לפגוש את האליל שלך | 6 בפברואר 2016 | 1 במרץ 2016 |
| 24 | לרכוש מיומנויות במשהו | 13 בפברואר 2016 | 25 בפברואר 2016 |
| 25 | להצביע או להתנדב בהרמת יד | 20 בפברואר 2016 | 6 במרץ 2016 |
| 26 | לשבור לעצמך את הלב מראש | 27 בפברואר 2016 | 17 בפברואר 2016 |
אי-שרדות: עושים צרות

| --- | --- |

לוגו הסדרה
 מבוסס על:  אי-שרדות הקניון
 סוגה:  סדרת הנפשה, סדרת קומדיה
 יוצרים:  טום מקגיליס, ג'ניפר פרטש
 מדבבים:  ראו כאן
 מדבבים בעברית:  ראו כאן
 ארץ מקור:  קנדה קנדה ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  3
 מספר פרקים:  156
 הפקה
 מפיקים בפועל:  טום מקגיליס, Terry McGurrin, Brian Irving, ג'ניפר פרטש 
 חברת הפקה:  Fresh TV Corus Entertainment
 הפצה:  Cake Entertainment 
 מוזיקה:  Voodoo Highway Music & Post Inc. 
 אורך פרק:  כ-11 דקות
 שידור
 רשת שידור:  Teletoon (קנדה) Cartoon Network (ארצות הברית)
 רשת שידור בישראל:  ערוץ הילדים
 תקופת שידור מקורית:  1 בספטמבר 2018 – 22 ביולי 2022
 תקופת שידור בישראל:  11 באפריל 2019 – הווה
 קישורים חיצוניים
 דף התוכנית ב-IMDb
 
כרזת הסדרה
אי-שרדות: עושים צרות (באנגלית: Total DramaRama) היא סדרת הנפשה קנדית-אמריקאית, מסוגת קומדיה. הסדרה משמשת כפריקוול וקרוסאובר לסדרות "אי-שרדות" ו"הקניון". הסדרה נוצרה על ידי טום מקגיליס וג'ניפר פרטש, והופקה על ידי Fresh TV ו-Corus Entertainment.
העונה הראשונה של הסדרה שודרה לראשונה בארצות הברית בערוץ Cartoon Network, החל מ-1 בספטמבר 2018 עד 30 בנובמבר 2019. בישראל העונה הראשונה של הסדרה שודרה בדיבוב לעברית בערוץ הילדים החל מ-11 באפריל 2019 עד 11 בדצמבר באותה שנה.
ב-13 בפברואר 2019, פורסם שלסדרה תופק עונה שנייה אשר שודרה לראשונה בארצות הברית ב-11 בינואר 2020. ב-23 ביוני 2020, פורסם שלסדרה תופק עונה שלישית אשר שודרה לראשונה ב-3 באפריל 2021. ב-15 באפריל 2023 שודר הספיישל "A Very Special Special That's Quite Special" ("ספיישל מאוד מיוחד, שהוא די מיוחד").